stanford-oval/wikipedia huggingface dataset:
Turun–Ahvenanmaan vahvistettu asema
Esikunta-, huolto- ja johto-osat

Turun-Ahvenanmaan vahvennetun aseman esikuntapäällikkö (esikunta) (ven. Штаб начальника Або-Оландской шхерной позиции), Turku
Ranta-aseman tykistö, kuusi patteria ja varasto (ven. Артиллерия приморского фронта позиции (6 рот и склад)), Ahvenanmaa
Turun laivastopuoliekipaaši (ven. Абоский флотский полуэкипаж), Turku
Upseerien kiväärijoukkojen koulun rykmentti (ven. Стрелковый полк офицерской стрелковой школы), Ahvenanmaa
Ahvenanmaan meripataljoona (ven. Оландский морской батальон), Ahvenanmaa
Keisari Pietari Suuren merilinnoituksen maarintamaan kenttätykistön neljäs ja viides patteri (ven. 4-я и 5-я батареи полевой артиллерии сухопутного фронта морской крепости Императора Петра Великого), Ahvenanmaa
Ahvenanmaan autokomennuskunta (ven. Оландская автомобильная команда), Ahvenanmaa
Viaporin linnoituksen pioneerikomppanian ja Viaporin linnoituksen miinapataljoonan komennuskunta (ven. Команды Свеаборгской крепостной саперной роты и Свеаборгского крепостного минного батальона), Ahvenanmaa
Vahvistetun aseman sotapoliisikomennuskunta (ven. Жандармская команда позиции)
Kaunasin linnoitussotalennätinkomppanian ensimmäinen, toinen, kolmas ja neljäs työjoukkue (ven. 1-й, 2-й, 3-й и 4-й рабочие взводы Ковенской крепостной военно-телеграфной роты), Turku
Patterit

№ 59, Örö, Dragsfjärd, 3 tai 4 x 120 mm (10/1915)
№ 60, Örö, Dragsfjärd, 4 x 305/52 O (??/1916)
№ 61, Örö, Dragsfjärd, 4 x 152/45 C (10/1915)
№ 62, Utö, Korppoo, 4 x 152/45 C (05/1915)
№ 63, Utö, Korppoo, 4 x 152/45 C (12/1915)
№ 64, Utö, Korppoo, 4 x 75 mm (4/1915), 3 x 152 mm:n haupitsi (08/1916), 2 x 75 mm (08/1916)
№ 64a, Utö, Korppoo, 2 x 75 mm (08/1916)
№ 65, Ledsund, Lemland, 4 x 120 mm:n laivatykki (04/1916)
№ 66, Storlobben, Föglö, 4 x 120 mm:n laivatykki (04/1916)
№ 67, Katanpää, Kustavi, 4 x 152/45 C (09/1915)
№ 68, Katanpää, Kustavi, 4 x 120 mm:n japanilainen tykki (04/1915)
№ 69, Hamnö, Vårdö, 2 x 120 mm:n japanilainen tykki (07/1916)
№ 70, Boxö, Saltvik, 2 x 120 mm:n japanilainen tykki (05/1916)
№ 71, Mellantorp, Hammarland, 3 x 152/45 C (05/1916)
№ 72, Kungsö, Jomala, 3 x 152/45 C (05/1916)
№ 73, Frebbenby, Hammarland, 3 x 152/45 C (05/1916)
№ 74, Sålis, Hammarland, 3 x 152/45 C (05/1916)
Tukevat tykkiveneet

Bobr (ven. Бобр)
Grozjaštšij (ven. Грозящий)
Hivinets (ven. Хивинец)
Hrabryj (ven. Храбрый)
Tukevat kuljetusalukset

Bierneborg (ven. Биернеборг)
Kivima (ven. Кивима)
Tukevat miinalautat

Finbju (ven. Финбю)
Miinalautta 129, minonosets 129 (ven. миноносец 129)
Matthew Reilly

Matthew Reilly (s. 1974 Sydney, Australia) on australialainen jännityskirjailija.
Ura

Reilly julkaisi 19-vuotiaana kirjoittamansa esikoisromaaninsa Contest omakustanteena vuonna 1996. Kustantamo Pan Macmillan's teki hänen kanssaan julkaisusopimuksen, ja Reillyn toinen romaani Ice Station (1998) oli myyntimenestys. Reillyn kirjoja on sen jälkeen myyty maailmanlaajuisesti yli 7,5 miljoonaa kappaletta. Romaanien lisäksi hän on kirjoittanut novelleja ja elokuvakäsikirjoituksia.
Reilly on itse kutsunut tyyliään viihdyttäväksi eskapismiksi. Hänen kirjoilleen ovat ominaisia latautuneet, vauhdikkaat ja mielikuvituksellisen suuret toimintakohtaukset. Hän kirjoittaa aikuisille, mutta hänen lukijoissaan on paljon teini-ikäisiä poikia, jotka eivät muuten lue kirjoja.
Aiheesta muualla

Virallinen kotisivu
Maude

Maude on puolituntinen yhdysvaltalainen tilannekomediasarja, jota esitettiin CBS-kanavalla syyskuusta 1972 huhtikuuhun 1978.
Sarjan keskeinen hahmo Maude Findlay nähtiin televisiossa ensin Perhe on pahin -sarjassa Edith Bunkerin serkkuna.
Mary Whitehouse

Mary Whitehouse CBE (13. kesäkuuta 1910 Nuneaton, Englanti, Yhdistynyt kuningaskunta – 23. marraskuuta 2001 Colchester, Englanti, Yhdistynyt kuningaskunta) oli brittiläinen aktivisti, joka kampanjoi kristillisen moraalin ja säädyllisyyden puolesta.
Vuonna 1964 Whitehouse järjesti ystävänsä kanssa "Clean Up TV" -kampanjan, josta kehittyi seuraavana vuonna National Viewers' and Listeners' Association -järjestö (tunnetaan nykyään nimellä Mediawatch-uk). Televisioyhtiö BBC oli 1960-luvulla Whitehousen kritiikin pääasiallinen kohde. NVLA:n mukaan vapaamielinen yhteiskunta oli vahingollinen kansakunnan moraalille, joten järjestö jatkoi toimiaan edelleen 1970-luvulla, jolloin se kampanjoi pitkään televisiosarja Doctor Whota vastaan. Järjestö onnistui saamaan Stanley Kubrickin elokuvan Kellopeliappelsiini pois teatterilevityksestä.
Whitehouse taisteli moraalin puolesta myös televisio- ja elokuva-alan ulkopuolella. NLVA haastoi Gay News -lehden oikeuteen jumalanpilkasta, kun se oli julkaissut runon The Love That Dares Speak Its Name. NLVA voitti jutun oikeudessa äänin 10–2. Whitehouse haastoi henkilökohtaisesti vuonna 1982 Britannian kansallisteatterin sen näytelmän Romans in Britain homoraiskauskohtauksen takia. Whitehouse oli jo voittamassa tapausta, mutta veti kuitenkin haasteensa lopulta pois.
Broadcasting Standards Council perustettiin vuonna 1988, ja Whitehousen merkityksen sen perustamiseen myönsi BSC:n ensimmäinen puheenjohtaja William Rees-Mogg. Whitehouse jäi virallisesti eläkkeelle vuonna 1994, ja hän kuoli pitkäaikaisen sairauden jälkeen colchesterilaisessa hoitokodissa vuonna 2001.
Whitehouse joutui kampanjoidensa takia myös populaarikulttuurin kohteeksi. Vuonna 1989 BBC:llä alkoi komediasarja The Mary Whitehouse Experience, jonka huumori suuntautui Whitehousen ylimieliseen moraaliin. Pink Floyd käsitteli Whitehousea säkeen verran kappaleessaan "Pigs (Three Different Ones)".  Myös Deep Purple kritisoi Whitehousea biisissään Mary Long, albumilla Who Do We Think We Are,1973).
Maude Farris-Luse

Maud(e) Davis Farris-Luse (21. tammikuuta 1887 – 18. maaliskuuta 2002) oli maailman vanhin elävä ihminen kesäkuusta 2001 kuolemaansa 115-vuotiaana.
Farris-Luse oli yhdysvaltalainen. Hän syntyi michiganilaisessa kylässä, mutta muutti vuonna 1891 Indianaan. Hän meni 16-vuotiaana naimisiin Jason Ferrisin kanssa.
Farris-Luse muutti miehensä kanssa vuonna 1925 Coldwateriin, Michiganiin, jossa viimeinen heidän seitsemästä lapsestaan syntyi. Ferris kuoli vuonna 1951 ja Maude meni uusiin naimisiin Walter Lusen kanssa. Farris-Luse kuoli Michiganissa.
Kuusi Farris-Lusen seitsemästä lapsesta ennätti kuolla ennen häntä itseään. Häntä edelsi maailman vanhimpana Marie Brémont ja seurasi Kamato Hongo.
Maude Charron

| Mitalit> Maa:   Kanada.Naisten painonnosto. Olympialaiset  | Mitalit> Maa:   Kanada.Naisten painonnosto. Olympialaiset  | Mitalit> Maa:   Kanada.Naisten painonnosto. Olympialaiset  | Maa:   Kanada> Naisten painonnosto. |
| --- | --- | --- | --- |
|  Kultaa | Tokio 2020 | 64 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Anaheim 2017 | 63 kg |  |
Maude G. Charron (s. 28. huhtikuuta 1993 Sainte-Luce, Quebec) on kanadalainen painonnostaja ja olympiavoittaja. Charron on kilpaillut 63 ja 64 kg:n sarjassa. Hän voitti olympiakultaa Tokion kesäolympialaisissa 2020. Hän työnsi 131 kg ja tempaisi 105 kg, joista kumpikin oli kilpailun paras tulos. Yhteistulos 236 kg on myös 64-kiloisten sarjan olympiaennätys. Charronilla on lisäksi MM-hopeaa vuodelta 2017.
Maud von Rosen-Engberg

Kreivitär Maud Ella Clara Lillian von Rosen-Engberg (2. elokuuta 1902 Tukholma – 13. joulukuuta 1988 Enslöv) oli ruotsalainen kuvanveistäjä. Hän osallistui kolmella eri työllään Los Angelesin olympialaisten taidelajeihin 1932, mutta kyseisen kilpailun tulokset eivät ole tiedossa.
Maudin tytär Maud von Rosen ja veli Clarence von Rosen, Jr olivat ratsastajia. Hänen isänsä Clarence von Rosen oli Kansainvälisen olympiakomitean jäsen ja oli kehittämässä olympialaisten ratsastuskilpailuja.
Matteo Bobbi

Matteo Bobbi vuonna 2011.
Matteo Bobbi (s. 2. heinäkuuta 1978 Milano) on italialainen autourheilija. Vuodet 2001–2003 hän toimi Minardin Formula 1 -tallin testikuljettajana päästen ajamaan vuoden 2003 San Marinon GP:n perjantain ensimmäisissä harjoituksissa. Vuonna 2003 hän kilpaili FIA GT Championship -sarjassa voittaen Thomas Biagin kanssa sarjan mestaruuden, ja sijoittuen seuraavana vuonna toiseksi. Vuonna 2006 hän voitti GT2 -luokan mestaruuden Jaime Melon kanssa. Bobbi on ajanut vuodesta 2000 lähtien erilaisia GT- ja GP-sarjoja, kuten World Series by Nissania, FIA GT:tä, Amerikan Le Mansia sekä erilaisia Endurance-kestävyysajoja Yhdysvalloissa ja Euroopassa.
Formula 1 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Minardi | AUS   | MAL   | BRA   | SMR TD | ESP   | AUT   | MON   | CAN   | EUR   | FRA   | GBR   | GER   | HUN   | ITA   | USA   | JPN   | - | - |
Aiheesta muualla

Kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Matteo Bobbi
Käännös suomeksi
Mattias Åhman

Mattias Åhman vei voiton Vuoden Kokki 2017 -finaalissa. Kuvaaja: Emilia Kangasluoma.
Mattias Åhman (s. 1992, Pensala) on suomalainen kokki. Hän voitti Vuoden kokki -kilpailun vuonna 2017. Hän on myös Suomen kokkimaajoukkueen jäsen.
Pensalan kylästä Vaasan läheltä lähtöisin oleva oleva Åhman on työskennellyt muun muassa Michael Björklundin Ravintola Smakbyssä Ahvenanmaalla ja Ruotsin Göteborgin huippuravintoloissa (SK Mat & Människor - joka sai Michelin-tähden jo 9 kuukautta perustamisensa jälkeen, ja Bhoga Restaurang). Vuonna 2015 Åhman sijoittui kolmanneksi Ruotsin nuorten kokkien kilpailussa. Vuonna 2018 Mattias sijoittui toiseksi Nordic Chef of the Year -kilpailussa. Åhmanilla on oma yritys Mattis Mat Ab ja hän asuu Helsingissä.
Aiheesta muualla

About me - Mattias Åhmanin kotisivut (ruotsiksi) (mattiasahman.com)
Max John Rodrigues

Max John Rodrigues (s. 29. toukokuuta 1938 Karachi) on pakistanilainen roomalaiskatolinen piispa. Hänet vihki papiksi paavi Paavali VI 6. tammikuuta 1966. Hän sai 3. joulukuuta 1999 nimityksen Hyderabad in Pakistanin hiippakunnan johtoon, ja piispaksi vihkiminen seurasi 25. maaliskuuta 2000. Pääkonsekraattorina toimi Simeon Anthony Pereira, jota avustivat Armando Trindade ja Bonaventure Patrick Paul.
Unto Koskela

Unto Iisakki Koskela (3. joulukuuta 1908 Rauma – 19. lokakuuta 1934 Helsinki) oli Tulenkantajiin kuulunut suomalainen runoilija ja prosaisti, joka nykyään tunnetaan lähinnä Kuubalainen serenaadi -nimisestä runostaan, johon urkuri Juhani Pohjanmies teki sävellyksen. Koskela kirjoitti runon jo koulupoikana, ja se julkaistiin hänen 1930 ilmestyneessä esikoiskokoelmassaan.
Henkilöhistoria

Koskelan vanhemmat olivat tehtailija Iisak Viktor Koskela (ent. Grönfors) ja Elli Aliina Tamminen. Hän tuli ylioppilaaksi 1928 ja toimi rautatievirkailijana 1925-1927. Koskelan nuorempi veli oli kirjailija ja opettaja Tauno Koskela. Hän opiskeli joitakin lukukausia Helsingin ja Turun yliopistoissa ja työskenteli Länsi-Suomi-lehden toimittajana ja pakinoitsijana. Koskela kuului opiskeluaikanaan V. A. Koskenniemen johtamaan kirjalliseen piiriin, mutta siirryttyään Helsinkiin hän liittyi Tulenkantajiin.
Kirjallinen tuotanto

Koskela julkaisi meriaiheisen esikoisteoksensa, runokokoelman Purjeet sumussa, vuonna 1930. Hän julkaisi seuraavaksi kaksi omaelämäkerrallisia aineksia sisältänyttä psykologista romaania, ensimmäisenä Hedelmätön puu 1932 ja sen jatko-osana romaani Helena ja valhe 1933. Koskela jatkoi Hj. Nortamon perinteitä Rauman murteen käyttäjänä. Hän julkaisi Reimrin gyljest-otsikon alla murrepakinoita ja kirjoitti myös Pohjois-Atlantilta Islannin sillivesiltä raumankielisen matkakertomuksen Valaskaloild ruakka prakkamass tehtyään kesällä 1932 matkan suomalaisen kalastajaiaivueen mukana Islannin vesille. Viimeksi Koskelalla oli työn alla näytelmäsuunnitelma ja laaja romaani vanhasta Rauman-aiheesta. Tulenkantaja-vuosinaan hän ystävystyi runoilija Uuno Kailaan kanssa ja avusti tätä muun muassa esikoisrunokokoelman julkaisussa. Kailaan kuolema keuhkotuberkuloosiin Nizzassa maaliskuussa 1933 oli kova isku Koskelalle, joka kuoli lokakuussa 1934 syfiliksen aiheuttamaan keuhkokuumeeseen 25-vuotiaana Helsingin uudessa tuberkuloosisairaalassa.
Teokset

Purjeet sumussa, runoja. Otava 1930, uusi painos Painorauma, Rauma 1986
Hedelmätön puu, psykologinen romaani. Gummerus 1932, 1944
Helena ja valhe, psykologinen romaani. Gummerus 1933
Valaskaloild ruakka prakkamas : sillinguristajan gokemuksi, Rauman murteella kirjoitettu matkakertomus Pohjois-Atlantin sillivesiltä. Gummerus 1933
Rauma ja meri, (osa runoista uusintapainoksena). Länsi-Suomi 1991
Kuollut laiva ja muita runoja. Toimittanut Matti Järvinen. Nysalor-kustannus 2019
Suomennoksia

Vicki Baum : Uimaopettaja Urban Hell. Otava 1931, 4. painos 1975 (alkuteos Hell in Frauensee)
Robert Cromie : Haaksirikko. WSOY 1941
Aiheesta muualla

Vapaasti ladattavia Unto Koskelan e-kirjoja Projekti Lönnrotilta
Kirjallisuutta

Lisää luettavaa aiheesta Unto Koskela on Wikiaineistossa
Sitaatteja aiheesta Unto Koskela Wikisitaateissa
Niemi, Tapio: Outo mies – outo reitti. Raumalaiskirjailija Unto Koskelan lyhyt elämä.  Vilpatek, 2004.
Max Joosefin sotilasritarikunta

Ritarikunnan tunnuksia
Max Joosefin sotilasritarikunta (saks. Militär-Max-Joseph-Orden) oli Baijerin kuningaskunnassa jaettu ritarikunta. Sen perusti Baijerin ensimmäinen kuningas Maksimilian I Joosef 1. tammikuuta 1806.
Ritarikunnalla palkittiin sotilaita erinomaisesta palveluksesta tai urheudesta. Ritarikuntaan nimitykseen liittyi myös aina aatelisarvo, mikäli kunnianosoituksen saajalle ei sellaista entuudestaan ollut. Mikäli henkilön suvussa oli kaksi uskossa olevaa kunniamerkin saajaa, jälkeläiset saivat perinnöllisen aatelisarvon. Ritarikuntaan voitiin nimittää myös ulkomaalaisia, mutta nämä eivät saaneet baijerilaista aatelisarvoa.
Kun monarkia lakkautettiin vuonna 1918, ritarikunta lakkautettiin sen mukana. Ehdotuksia uusista nimityksistä käsiteltiin kuitenkin vielä ainakin vuoteen 1922 asti.
Ritarikunnassa oli kolme luokkaa:
ritarikunnan nauha
Mary Wells

| Mary Wells |
| --- | --- |
 Wells vuonna 1965
Henkilötiedot
Syntynyt: 13. toukokuuta 1943 Detroit, Michigan
Kuollut: 26. heinäkuuta 1992 (49 vuotta)
Ammatti:  laulaja-lauluntekijä
Muusikko
Taiteilijanimi:  Mary Wells Womack 
Laulukielet:  englanti
Aktiivisena:  1960–1990
Tyylilajit:  soul, R&B, pop
Levy-yhtiöt:  Motown, 20th Century Fox, Atco, Jubilee, Reprise, Epic, Motorcity
  [ Muokkaa Wikidatassa ] [ ohje ]  
Mary Esther Wells (13. toukokuuta 1943 – 26. heinäkuuta 1992) oli yhdysvaltalainen soul-, R&B- ja poplaulaja. Hän tuli tunnetuksi varsinkin listaykköshitistä ”My Guy”, jonka hän levytti vuonna 1964 Motown Recordsille.
Wells kuoli 49-vuotiaana kärsittyään kurkunpäänsyövästä ja keuhkokuumeesta.
Aiheesta muualla

Kuvia tai muita tiedostoja aiheesta Mary Wells Wikimedia Commonsissa
Matteo Anesi

| Mitalit | Mitalit | Mitalit |  |
| --- | --- | --- | --- |
|  Matteo Anesi (vasemmalla), Enrico Fabris ja Ippolito Sanfratello |  Matteo Anesi (vasemmalla), Enrico Fabris ja Ippolito Sanfratello |  Matteo Anesi (vasemmalla), Enrico Fabris ja Ippolito Sanfratello |  |
Maa:   Italia
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | joukkuetakaa-ajo |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Hopeaa | Inzell 2005 | joukkuetakaa-ajo |  |
|  Hopeaa | Nagano 2008 | joukkuetakaa-ajo |  |
Matteo Anesi (s. 16. elokuuta 1984) on italialainen pikaluistelija.
Anesi oli mukana Torinon olympialaisissa 2006 voittamassa olympiakultaa uutena lajina olleesta joukkuetakaa-ajosta yhdessä Stefano Donagrandin, Enrico Fabrisin ja Ippolito Sanfratellon kanssa. Vuotta aikaisemmin hän oli saavuttanut MM-hopeaa Inzellissä niin ikään joukkuetakaa-ajosta. Hän kuului Italian hopeajoukkueeseen myös vuoden 2008 MM-kilpailuissa Naganossa. EM-kilpailuissa hän on sijoittunut parhaimmillaan 12:nneksi 2007 ja 2010 sekä yleisluistelun MM-kisoissa 13:nneksi 2004.
Ennätykset

500 m: 36,35 (2009)
1 000 m: 1.08,43 (2009)
1 500 m: 1,43,83 (2009)
3 000 m: 3.45,97 (2005)
5 000 m: 6,28,37 (2009)
10 000 m: 14,01,78 (2007)
Aiheesta muualla

Matteo Anesin omat sivut (Arkistoitu – Internet Archive) (italiaksi)
Mattie

| Mattie |
| --- | --- |

 Mattie
 Koordinaatit: 45°21′47″N, 7°59′05″E 
Valtio:  Italia
Alue:  Piemonte
Metropolikaupunki:  Torino
Korkeus:  260 m
Väkiluku:  670 
Aikavyöhyke:  UTC+1
 – Kesäaika:  UTC+2
 
 https://www.comune.mattie.to.it 
Infobox OKVirheellinen NIMI-arvo: 
Mattie (piemonteksi Màtie) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 670 asukasta.
Maude Adams

| Maude Adams |
| --- | --- |
 Maude Adams, 1901
Henkilötiedot
Koko nimi:  Maude Ewing Adams Kiskadden
Syntynyt: 11. marraskuuta 1872 Salt Lake City, Yhdysvallat
Kuollut: 17. heinäkuuta 1953 (80 vuotta) Tannersville, New York, Yhdysvallat
Näyttelijä
Aktiivisena:  1880–1916
 Nimikirjoitus
Aiheesta muualla
IMDb
Maude Ewing Adams Kiskadden (11. marraskuuta 1872 – 17. heinäkuuta 1953), ammatillisesti tunnettuna Maude Adams oli yhdysvaltalainen belle époque -aikakauden näyttelijätär, joka saavutti suurimman menestyksensä Peter Pan -hahmona, näytellen roolia ensiksi 1905 Peter Panin Broadway-tuotannossa The Boy Who Wouldn't Grow Up. Adamsin persoonallisuus viehätti suurta yleisöä ja auttoi häntä tulemaan aikansa menestyksekkäimmäksi ja parhaiten palkatuksi esiintyjäksi vuosittaisena tulonaan yli miljoona dollaria huipulla ollessaan.
Aiheesta muualla

Kuvia tai muita tiedostoja aiheesta Maude Adams Wikimedia Commonsissa
Maude Adams Encyclopædia Britannica.  7.11.2018. Viitattu 1.12.2018 (englanniksi).
Jackson, Vicky: Maude Adams Women Film Pioneers Project. Viitattu 1.12.2018 (englanniksi).
Maude Adamsin fanisivu facebookissa
Meret Oppenheim

| Meret Oppenheim |
| --- | --- |

Henkilötiedot
Syntynyt: 1913
Kuollut: 1985
Taiteilija
Taidesuuntaus:  surrealismi
Meret Oppenheim (1913–1985) oli sveitsiläis-saksalainen surrealistitaiteilija. Hän opiskeli vuodesta 1932 taidekoulussa Pariisissa ja liikkui sikäläisessä surrealistiryhmässä, johon kuuluivat Max Ernst, André Breton ja Alberto Giacometti. Hänen merkittäviä teoksiaan on Turkisaamiainen, joka muodostuu kupista, lautasesta ja lusikasta. Se on nykyisin MoMA:ssa.
Thomas Levy on sanonut, ettei Oppenheim ollut mikään suuri maalari vaan pikemminkin ideoiden kehittelijä. Emman kuraattorin Tiina Penttilän mukaan Oppenheimilla oli suuri merkitys feministinä ja perinteisten sukupuoliroolien rikkojana.
Oppenheimin teoksia oli esillä Espoossa taidemuseo Emmassa keväällä ja kesällä 2018.
Matteo Bandello

| Matteo Bandello |
| --- | --- |
 Matteo Bandello
Henkilötiedot
Syntynyt: 1485
Kuollut: 1561 (75–76 vuotta)
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Matteo Bandello (1485 Castelnuovo Scrivia − 1561 Agen, Ranska) oli italialainen novellikirjailija. Hän oli dominikaanimunkki ja oli 1550−1555 Ranskassa Agenin piispana.
Bandello tunnetaan kokoelmasta Novelle, johon sisältyy 214 kertomusta, joiden aiheet ovat historiallisia, kirjallisia tai peräisin antiikista. Kokoelman kertomukset ovat irrallisia ilman kehyskertomusta, jollainen on Decameronessa. Tarinoissa on usein historiallisia hahmoja, ja Bandello omistaa kunkin tarinan tuntemalleen henkilölle. Psykologinen kuvaus on yleensä pinnallista.
Bandellon novellit ovat sisällöltään hyvin avoimia, rohkeita ja eloisia, mutta italialaiset moittivat niiden kieltä epäpuhtaaksi. William Shakespeare on saanut hänen novelleistaan aiheen näytelmään Paljon melua tyhjästä sekä todennäköisesti myös näytelmiin Romeo ja Julia ja Loppiaisaatto. John Webster puolestaan on kirjoittanut makaaberin tragedian The Duchess of Malfi Bandellon novellista saamastaan aiheesta.
Suomennettuja novelleja

Kaksi kunniallista vaimoa pettää säädyllisesti aviomiehiään, suom. Arno Katermo, antologiassa: Maailman mestarikertojia 2, Mantere 1945
Rajakreivi Niccolò saa selville vaimonsa ja tämän poikapuolen lemmensuhteen ja mestauttaa molemmat samana päivänä Ferrarassa, suom. Mirjam Polkunen, antologiassa: Kaikkien aikojen rakkaus, Tammi 1963 Sarja: Omnibus
Kuollut ja apina, antologiassa: Italian kirjallisuuden kultainen kirja, toim. Tyyni Tuulio, Helsinki: WSOY 1945
Aiheesta muualla

Kuvia tai muita tiedostoja aiheesta Matteo Bandello Wikimedia Commonsissa
Lisää luettavaa aiheesta Matteo Bandello on Wikiaineistossa  Encyclopædia Britannica 1911 (englanniksi)
Matteo Bandello, Nordisk familjebok (ruotsiksi)
Matteo Bandello, Britannica.com (englanniksi)
Maude Apatow

| Maude Apatow |
| --- | --- |
 Maude Apatow vuonna 2018.
Henkilötiedot
Koko nimi:  Maude Annabelle Apatow
Syntynyt: 15. joulukuuta 1997 (ikä 26) Los Banos, Kalifornia, Yhdysvallat
Ammatti:  näyttelijä
Sukulaiset:   Leslie Mann (äiti)  Judd Apatow (isä) 
Näyttelijä
Aktiivisena:  2005–
Merkittävät roolit:  Lexi Howard (Euphoria)
Aiheesta muualla
IMDb 
Maude Annabelle Apatow (s. 15. joulukuuta 1997 Los Banos, Kalifornia) on yhdysvaltalainen näyttelijä sekä elokuvantekijä Judd Apatow’n ja näyttelijä Leslie Mannin vanhin tytär. Hän tähdittää HBO:n teinidraamasarjaa Euphoria (2019–), jossa hän näyttelee Lexi Howardia.
Apatow aloitti uransa näyttelemällä äitinsä hahmojen tytärhahmoja elokuvissa Paksuna (2007), Funny People (2009) ja This Is 40 (2012).
Myöhemmällä urallaan Apatow sai huomiota rooleistaan elokuvissa Other People (2016), The House of Tomorrow (2017), Assassination Nation (2018) ja The King of Staten Island (2020) sekä minisarjassa Hollywood (2020).
Apatow'lla on suomalaisia sukujuuria äitinsä kautta. Apatow'n äidin isoäidin isä oli syntynyt Tuusniemellä Pohjois-Savossa ja äidin isoäidin äiti oli kotoisin Kauhajoelta Etelä-Pohjanmaalta.
Aiheesta muualla

Kuvia tai muita tiedostoja aiheesta Maude Apatow Wikimedia Commonsissa
Maude Apatow Internet Movie Databasessa. (englanniksi)
Meretoja

Meretoja on suomalainen sukunimi, joka on muun muassa seuraavilla henkilöillä:
Atte Meretoja (1912–1975), kemisti, professori
Hanna Meretoja (s. 1977), kirjallisuudentutkija ja kertomusteoreetikko, kirjailija ja tietokirjailija
Ilona Meretoja (1911–1979), kirjailija
Jouko Meretoja, silmälääkäri, jonka mukaan on nimetty Meretojan tauti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Merethe Trøan

Merethe Trøan (s. 19. toukokuuta 1970 Trondheim) on norjalainen laulaja, joka edusti Norjaa Eurovision laulukilpailussa 1992 kappaleella Visjoner, joka sijoittui 18. sijalle 23 pisteellä. Trøan on myös antanut äänensä Disneyn elokuvien norjankielisiin versioihin Kaunotar ja hirviö ja Viidakkokirja 2.
Mattias Wallgren

| Mattias Wallgren |
| --- | --- |

Henkilötiedot
Syntynyt: 29. lokakuuta 1983 (ikä 40) Ruotsi
Salibandyn pelaaja
Pelipaikka:  puolustaja
Seura:   IBK Dalen
Pelinumero:  6
Pituus:  187 cm
Paino:  81 kg
| Urheilijan ura> Junioriseurat |
| --- | --- | --- | --- |
1996–2001:  Ersboda SK
Seurat
| Vuodet | Seura | Ottelut (M+S=P) | Ottelut (M+S=P) |
| 2001–2008 2008–2010 2010– |  IBK Dalen  Wiler-Ersigen  Dalen | 61 (7+13=20)  10 (2+4=6) | 61 (7+13=20)  10 (2+4=6) |
Maajoukkue
| 2001–2002 2003– |  Ruotsi U-19  Ruotsi | 7 (1+0=1) 50 (9+13=22) | 7 (1+0=1) 50 (9+13=22) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 7. joulukuuta 2010.
| Mitalit> Maa:   Ruotsi.Miesten salibandy.MM-kilpailut  | Mitalit> Maa:   Ruotsi.Miesten salibandy.MM-kilpailut  | Mitalit> Maa:   Ruotsi.Miesten salibandy.MM-kilpailut  | Maa:   Ruotsi> Miesten salibandy. |
| --- | --- | --- | --- |
|  Hopeaa | Praha 2008 | Salibandy |  |
|  Hopeaa | Helsinki 2010 | Salibandy |  |
Mattias Wallgren (s. 29. lokakuuta 1983) on ruotsalainen salibandypelaaja. Hän edustaa Ruotsin Superliigassa Dalenia. Hän on pelannut Ruotsin maajoukkueessa vuodesta 2003 lähtien.